Kanker eis nóg ŉ Afrikaanse musieklegende | Maroela Media
Jammies Jamneck. Foto: Facebook
Skaars ŉ week nadat Fredi Nest ter ruste gelê is ná ŉ kort stryd teen kanker, het kanker nog ŉ Pretoriase musieklegende se lewe geëis.
Die komediant, akteur, aanbieder en sanger, Jammies Jamneck (66), ŉ inwoner van Silverton in die ooste van Pretoria, is Maandag omstreek 01:00 in die Steve Biko-hospitaal oorlede weens pankreaskanker.
Christa Lombard, ŉ jarelange familievriend, het Maandag aan Maroela Media gesê Jamneck is in Mei met kolonkanker gediagnoseer.
“Jammies het in April erge maagpyn begin kry wat nie wou weggaan nie en dit het net erger geword,” het Lombard gesê. “Die kanker is ná ŉ gastroskopie opgetel.”
Jamneck is op 2 Julie in die hospitaal opgeneem en is op 6 Julie geopereer. “Tydens die operasie het sy dokters gesien daar is groter moeilikheid. Meer toetse het bepaal dit is pankreaskanker wat versprei het.”
Hy is sedert hy in die hospitaal opgeneem is nie weer ontslaan nie.
Jamneck het vinnig in die vermaaklikheidswêreld gewild geraak vir sy uitmuntende klavier- en kitaarspel en het onder meer in die orkeste van Groep Twee, Touch of Class, Anneli van Rooyen en Rina Hugo gespeel. Hy het mense laat skater met sy pittige sêgoed en grappe en kon ook verskeie geluide naboots. Hy was ŉ gereelde gas op die immergewilde televisie program, Spies en Plessis, waar hy met al sy talente gespog het.
Jamneck laat sy vrou, Gerrie, en twee seuns, Conrad en Franco, asook ŉ kleinseun agter.
Inligting oor sy gedenkdiens sal later bekend gemaak word.
* Lees Maroela Media se huldeblyk aan Jammies Jamneck hier.
Fredi Nest Jammies Jamneck
Vrae ná ma en ongebore baba by hospitaal sterf
Baie jammer om te verneem. baie sterkte an die familie.
Bosbok · 4 jaar gelede
Baie harsteer. Ek self is n ma van 2 peuters. Ek reken egter dat wanneer mens swanger is, mens nie kanse moet vat met jou gesondheid nie. Die oomblik dat iets nie reg is nie, moet mens omiddelik mediese hulp verkry. Dit kon ook n verskil gemaak het.
Jammer, verkeerde artikel op kommentaar gelewer
Meriza · 4 jaar gelede
Wat ‘n groot kunstenaar het ons nou verloor. Baie sterkte vir almal wat na aan Jammies was. Wat ‘n voorreg om sy talent te kon ervaar.
Anne-Marie Roode · 4 jaar gelede
Ons innige meegevoel aan familie! Baie sterkte Jesus sal julle deur hierdie hartseer tyd help!! Xx
Prime · 4 jaar gelede
Jammer vir die verlies, komende sondag is dit 2 jaar sedert my vrou oorlede is aan kanker. Snaaks dit is altyd of meeste van die kere. Net 3 maande na mens verneem. Het
Jan joubert · 4 jaar gelede
Ons innige simpatie met die afsterwe van Jammies.Mag ons Hemelse Vader jul vertroos en dra deur hierdie tyd.